# דחייה: אין תירוץ לאלימות כלפי נשים

בפרק זה אתמקד בתבנית שאקרא לה דחייה, שהיא גישתה של קבוצת רבנים הדוחים את האלימות כלפי נשים במסגרת הנישואין. ישנם שני סוגי דחייה: ללא הגבלה ומוגבלת. רבנים שדוגלים באי ההגבלה טוענים כי אלימות מהווה עילה לגירושין. מאידך, רבנים הדוגלים בהגבלה רואים באלימות זו כדבר נורא שאסור לעשות, אך נוקטים בגישה מתחמקת בה נדון בפרוטרוט בפרק עשר.

דחייה בלתי מוגבלת היא גישה חסרת פשרות. גישה זו מכירה ישירות בחוסר הצדק, היא אינה מנציחה את שורש הבעיה ואינה מתירה את המשך הסטטוס קוו המהווה לב ליבו של חוסר הצדק – במקרה זה, המשך הנישואין של האישה לבעלה האלים.

לפני הכל, "דחייה" מתמודדת ישירות עם בעיית האלימות כלפי נשים; היא אינה שוללת אותה, אינה מקבלת אותה ואינה מצדיקה אותה. הדחייה קובעת באופן ברור ומפורש כי אלימות כלפי נשים במסגרת הנישואין אינה מקובלת ותובעת פיצוי או גאולה של האישה שנפלה קורבן מסבלה.

דחייה בלתי מוגבלת היא גישתם של הרבנים אשר מכירים בעובדת קיום הבעיה ומגנים אותה. חלקם נוקטים בגישה יצירתית כלפי התקנה באמצעות השימוש בתקנות או בחקיקה יצירתית לשינוי מה שלתפיסתם הוא חוק שאינו צודק.