סטודנטים מהמכללה האקדמית באשקלון ומאוניברסיטת בר אילן לקחו חלק בתכנית חניכה של אסירים במשך כ-30 שנה. כ-40 גברים ונשים, סטודנטים לקרימינולוגיה בשנה האחרונה ללימודי התואר הראשון שלהם ערכו ביקור שבועי בבתי כלא במהלך שנת הלימודים כדי לחנוך את האסירים. התכנית הורכבה ממפגשים בני שעתיים בהתאם לאחד משני מסלולים: חניכה אינדיבידואלית בתמיכה ובהנחיה של עובדים סוציאליים, וחניכה קבוצתית בתמיכה ובהנחיה של קציני הכליאה. העובדים הסוציאליים וקציני הכליאה הכשירו את הסטודנטים לפני שקיימו את פעילויות החניכה. בין יתר הדברים, הם הכירו לסטודנטים את הסידור הקיים בבתי הכלא השונים ואת אמצעי הזהירות בהם עליהם לנקוט במהלך הפעילות.

העובדים הסוציאליים של שירות בתי הסוהר תיווכו בין החונכים המתנדבים לבין האסירים שעל פי דעת העובדים הסוציאליים יפיקו את מרב התועלת מהחניכה האישית; קציני הכליאה יצרו קבוצות של כ-10 אסירים אשר לדעתם יפיקו את מרב התועלת מההשתתפות בפעילות קבוצתית שתונחה על ידי החונכים. הקצאת החונכים לפעילויות התבצעה בהתאם לבחירה האישית של החונך, בהתאם לניסיונו בעבודה עם אוכלוסיות בסיכון ועל פי תפקידו כמנחה קבוצה, וכן בהתאם לדרישה בבתי הכלא השונים. ברוב המקרים התכנית התקיימה במשך כשבעה חודשים, למעט במקרים בהם האסיר קיבל חנינה, הועבר למתקן כליאה אחר או, במקרים נדירים, נשר מהתכנית.